สวัสดีค่ะ โดยปกติเป็น ภูมิแพ้อยู่แล้วค่ะ ช่วงนี้มีอาการเป็นผื่นที่คออยู่ดีๆก็เกิดติ่งเนื้อเล็กๆเต็มคอเลยค่ะแล้วเราก็คันมากจนเป็นแผลเลือดออกจนผิวเละ ไปซื้อยามาทานเอง เป็นยาแก้แพ้เม็ดสีเหลือง สรุปแพ้ยาค่ะ ปากบวม ตาบวม เวลาน้ำน้ำตาไหล แสบหางตา แสบหน้า เลยเปลี่ยนตัวยาเป็นเม็ดสีขาวเรียวๆ จำชื่อไม่ได้ เพราะกินหมดแผงไปแล้วค่ะ แต่ก้ไม่หาย ทำยังไงดีคะ
สวัสดีค่ะ อาการมีผื่นคันเป็นติ่งเนื้อเล็กๆตามคอ คันมาก ไปเกาจนมีเลือดออกมาเลยนั้น อาจจะเกิดจาก ผื่นผิวหนังอักเสบเฉียบพลัน เกิดจากข้างในร่างกายเอง ไม่มีสาเหตุภายนอก อาจมีตุ่มนูน แดง คัน ตำแหน่งเป็นได้ทั่ว แต่พบบ่อยตามข้อพับ อาจเป็นที่ข้อพับคอก็ได้ สาเหตุอื่นเช่น ผื่นผิวหนังอักเสบจากการสัมผัส เช่นสบู่ โลชั่น น้ำหอมที่เราแพ้หรือระคาย หรือเป็นผื่นจากการถูกแมลงกัด ผื่นลมพิษ ผดร้อนในเบื้องต้น พยายามไม่ไปแกะเกา เพื่อลดการบาดเจ็บต่อผิวหนัง และรับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง และยังไม่ควรเอายาอะไรไปทาเพราะยังไม่ทราบการวินิจฉัยที่แน่ชัด ทาครีมให้ความชุ่มชื้นเพื่อลดอาการระคายผิวได้ และควรไปพบแพทย์ถ้าอาการเป็นมากขึ้นเรื่อยๆ คันมากจนทำให้นอนไม่หลับ ใช้ชีวิตไม่ได้ตามปกติ หรือตุ่มลุกลามมาก มีหนอง บวม แดง ซึ่งอาจหมายถึงการติดเชื้อร่วมด้วย